Legal Document

Category: 770

Text:
Προεδρικό Διάταγμα 2000/241Κύρωση του Κανονισμού Στολών Αξιωματικών, Ανθυπασπιστών, Υπαξιωματικών, Μαθητών Στρατιωτικών Σχολών, Ναυτών και Ανδρών Μουσικής του Πολεμικού Ναυτικού. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπ όψη: α. Τα άρθρα 5 υποπαρ. 17 η~, και 17 υποπαρ. 1 ι~, του Ν. 2292/1995 «Οργάνωση και Λειτουργία του Υπουργείου Εθνικής Άμυνας, διοίκηση και έλεγχος των Ενόπλων Δυνάμεων και άλλες διατάξεις» (ΦΕΚ 35 τ.Α~). β. Την υπ αριθ. 8 Γνωμοδότηση της 5ης/2000 Συνεδριάσεως του Συμβουλίου Αρχηγών των Γενικών Επιτελείων. γ. Την υπ αριθ. 11 της 5ης Απριλίου 2000 Γνωμοδότηση του Ανωτάτου Ναυτικού Συμβουλίου / Ολομελείας. δ. Τις διατάξεις του άρθρου 29Α του Ν. 1558/1985 «Κυβέρνηση και Κυβερνητικά Όργανα» (ΦΕΚ 137 τ.Α~), όπως αυτό προστέθηκε με το άρθρο 27 του Ν. 2081/1992 (ΦΕΚ 154 τ.Α~) και τροποποιήθηκε με το άρθρο 1, υποπαράγραφος 2α του Ν. 2469/1997 (ΦΕΚ 38 τ.Α~). ε. Το γεγονός ότι από την κύρωση του Κανονισμού Στολών του Πολεμικού Ναυτικού με το παρόν, δεν προκαλείται δαπάνη σε βάρος του Κρατικού Προϋπολογισμού. στ. Τη με αριθμό 377/2000 Γνωμοδότηση του Συμβουλίου της Επικρατείας. Με πρόταση του Υπουργού Εθνικής Άμυνας, αποφασίζουμε: Άρθρο Πρώτο Κυρώνεται ο κατωτέρω δημοσιευόμενος Κανονισμός Στολών Αξιωματικών, Ανθυπασπιστών, Υπαξιωματικών, Μαθητών Στρατιωτικών Σχολών, Ναυτών και Ανδρών Μουσικής του Πολεμικού Ναυτικού. Άρθρο 27 Τελικές Διατάξεις Διακριτικά χρώματα στα διακριτικά βαθμού: α. Μάχιμοι: Κανένα χρώμα. β. Μηχανικοί: Σκούρο ιώδες. γ. Οικονομικοί: Άσπρο. δ. Ιατροί - Οδοντίατροι - Νοσηλευτές: Κόκκινο. ε. Φαρμακοποιοί: Σκούρο πράσινο. στ. Ανωτάτων Αξιωματικών (ανεξαρτήτως Κλάδου ή Σωμάτων): Κανένα χρώμα. Άρθρο Δεύτερο Με απόφαση του Αρχηγού Γενικού Επιτελείου Ναυτικού καθορίζονται οι αναγκαίες κάθε φορά τεχνικές λεπτομέρειες για την εφαρμογή του Κανονισμού αυτού (περιγραφή εξαρτημάτων και διακριτικών των στολών, διοικητικές οδηγίες). Άρθρο Τρίτο Από τη δημοσίευση του Διατάγματος αυτού καταργείται το ΠΔ 129 από 21.3.1985 (ΦΕΚ 51 τ.Α~), καθώς και κάθε άλλη διάταξη που αντίκειται στον Κανονισμό που κυρώνεται με το παρόν Διάταγμα, Άρθρο Τέταρτο Η ισχύς του Διατάγματος αυτού αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Εθνικής Άμυνας αναθέτουμε τη δημοσίευση και εκτέλεση του παρόντος Διατάγματος. Αθήνα, 18 Σεπτεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ